甸則高

Dean Drako 喺一位創辦左多過五間公司嘅美國商人同創業家。Drako最為人知嘅係佢係梭子魚網絡有限公司(NYSE Ticker CUDA) 嘅創辦人之一,兼任主席同行政總裁。喺2003年到2012年7月, Drako亦係一位活躍天使投資者。

佢擁有密西根大學嘅電子工程學士學位同加州伯克利大學嘅電子工程碩士學位。到2013年為止, Drako 擁有27項專利, 包括網絡安全, 網絡協議, 數位電路, 軟件同生化過程同運動器材。

履歷 
喺1982年, Drako 創立左佢嘅第一間公司。呢間公司賣一款叫T-net嘅電子佈告欄系統, 利用左數據機分享訊息。Drako利用呢間公司嘅盈利嚟交佢大學學費。

喺1992年, Drako 創立左 Design Acceleration 公司仲任職執行長。佢喺1999年賣左呢間公司俾鏗騰電子科技有限公司(Cadence Design Systems)。Drako 仲喺 Boldfish同Velosel呢兩家公司嘅創辦人同執行長。喺2003年Sibel Systems兼併Boldfish。同樣喺2003年, Drako創立左I C Manage  ,佢繼續兼任主席同行政總裁。

Drako 仲持續發表同開放源代碼, 大數據同系統芯片設計等有關嘅文章。

Barracuda Networks 
喺2003年, Drako 創立左梭子魚網絡有限公司仲推出防廣告郵件同病毒等軟件嘅生產線。Drako喺梭子魚工作期間仲推出左網頁過濾器、負載均衡器、郵件歸檔同數位電話交換機。

Drako 在梭子魚期間進行左六次嘅收購計劃: 2007年收購左NetContinuum, 一間生產應用控管設備嘅公司; 2008年收購BitLeap, 一間專門喺雲端備份、3SP、SSL同VPN 嘅公司; 2009年購入 Yosemite Technologies 以取得增量備分數據應用技術; 喺一間奧地利做基地, 生產防火墻嘅公營企業 phion AG持有股份。最後係收購一間軟件即服務(SaaS) 嘅網頁安全過濾公司Purewire Inc。

Drako喺管理梭子魚嘅時間對公司16個唔同嘅開放源代碼軟件有好大嘅支持同貢獻。呢啲軟件有Valgrind、Apache同Free Software Foundation。

2012 年嘅7月, Drako 想尋求其他創新嘅投資項目而辭左梭子魚嘅職務, 但佢仲係梭子魚董事會嘅成員之一。喺佢辭職時, 根據梭子魚公開數據顯示, 佢地每年盈利高達數億美金, 自從成立以嚟每年都有30%嘅營收成長。同時, 佢地嘅用戶已超過左15萬人。

2014年嘅4月, 福布斯估計Drako喺梭子魚持有嘅股份市值3億4千萬美金。

Eagle Eye Networks 
2012 年嘅7月, Drako 創立左Eagle Eye Networks, 仲任職雲端監視系統同執行長。

2014年嘅1月, Drako 正式開始經營Eagle Eye Networks, 佢嘅雲端控管之監視系統都首次亮相。Eagle Eye 嘅目標係 "將監視影片嘅分享功能好似Dropbox嘅檔案分享一樣,令監視影片可以簡單快速咁被取得同運用"。

獎項同嘉許 
1984年, Drako嘅太陽能研究令佢贏得Westinghouse Science Talent Search(西屋科學獎) 嘅決賽。

2007年,Drako被Ernst & Young(安永會計師事務所)評為北加洲地區交際同溝通表現突出嘅年度最佳企業家。

2011年,喺Drako任職期間,梭子魚係Business Insider嘅2011年最佳任職科技公司嘅排名中榮獲第二。

2012年,Drako被選為2012年Electronic Design Automation Consortium—電子設計自動化聯盟嘅理事(EDAC)。

2012到2015年間,Drako擔任密西根大學顧問。

2014年,Drako被選為加州大學伯克利分校舉辦嘅工程學週嘅主講嘉賓。

美國生意人